A Bizottság 738/2000/EK rendelete

(2000. április 7.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2626/1999/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által közzétett, az árucikkek kombinált nómenklatúrába történő besorolásával kapcsolatos és e rendelet rendelkezéseinek meg nem felelő előírásokat tartalmazó kötelező érvényű tarifális felvilágosításra – a legutóbb 955/1999/EK tanácsi és európai parlamenti rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezései értelmében – az arra jogosultak három hónapig még hivatkozhassanak.

(5) Az e rendeletben előírt intézkedések az 1-4. és a 6. termék tekintetében összhangban állnak a Vámkódexbizottság véleményével.

(6) A Vámkódexbizottság a mellékelt táblázatban szereplő 5. termékkel kapcsolatban az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett, e rendelet rendelkezéseinek meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében három hónapig még lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. április 7-én.

a Bizottság részéről

Frederik Bolkestein

a Bizottság tagja

[1] HL L 321., 1999.12.14., 3. o.

[2] HL L 256., 1987.9.7., 1. o.

[3] HL L 119., 1999.5.7, 1. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Rugalmas termék gázok és folyadékok hőmérséklet-szabályozott elosztására. Az alábbi alkotóelemekből áll (belülről kifelé):az anyag szállítására szolgáló rugalmas műanyag tömlő, minimális repesztőnyomása 27,6 MPa,a szállítótömlőtől egy alumínium lappal elválasztott elektromos fűtőszalag,a szállítótömlőt, a fűtőszalagot és az alumínium lapot borító alufólia réteg,a fűtőszalag vezérlésére szolgáló, szigetelt elektromos kábel,gyapjúréteg,rugalmas szintetikus anyagból készült külső bevonat.A terméket darabolva, szerelvények nélkül importálják. | 39173190 | A besorolást a Kombinált Nómenklatúra 1. 3b., és 6. általános szabálya, a 39. árucsoport 8. megjegyzése, valamint a 3917, 391731 és a 39173190 KN-kód indokolja. Az anyag szállításakor a műanyag tömlő, mint döntő fontosságú alkatrész határozza meg a termék fő jellemzőit. |

2.Rugalmas termék gázok és folyadékok hőmérséklet-szabályozott elosztására. Az alábbi alkotóelemekből áll (belülről kifelé):az anyag szállítására szolgáló rugalmas, műanyag tömlőköteg,a szállítótömlőtől egy alumínium lappal elválasztott elektromos fűtőszalag,a szállítótömlőt, a fűtőszalagot és az alumínium lapot borító alufólia réteg,a fűtőszalag vezérlésére szolgáló, szigetelt elektromos kábel,gyapjúréteg,rugalmas, szintetikus anyagból készült külső bevonat.A terméket darabolva, szerelvények nélkül importálják. | 39269099 | A besorolást a Kombinált Nómenklatúra 1. 3b., és 6. általános szabálya, valamint a 3926, 392690 és a 39269099 KN-kód indokolja. Az anyag szállításakor a műanyag tömlők száma, mint döntő fontosságú alkatrész határozza meg a termék fő jellemzőit. |

3.Hidraulikus emelőszerkezettel és szerelőkosárral ellátott gépjármű.A dízelmotor meghajtású gépjármű egy – a sofőr és utasai részére kialakított fülkével ellátott – teherautó alvázból áll. Önálló közúti közlekedésre alkalmas. Az emelőszerkezet a járműre fixen rögzített. A függőleges mozgást forgatható, teleszkópos darukar biztosítja. 0,60 x 1,20 m méretű szerelőkosárral, valamint biztonsági korláttal rendelkezik. Az emelőszerkezet vezérlőberendezései a szerelőkosáron találhatók. A járművet 4 db, behúzható kitámasztóval látták el, amelyek a földön támaszkodva stabilizálják a használatban lévő emelőszerkezetet. Az emelőszerkezet maximális (emelési) magassága 12 m, és legfeljebb 325 kg tömeg emelésére alkalmas. Ld. az A ábrát. | 87059090 | A besorolást a Kombinált Nómenklatúra értelmezésének 1. és 6. általános szabályában foglalt rendelkezések, és a 8705, 870590 és a 87059090 KN-kód indokolja. A jármű a 8705 vámtarifaszám alá tartozó speciális használatra készült gépjármű. |

4.Hidraulikus emelőszerkezettel, kezelőállással és villákkal ellátott jármű.Akkumulátorral hajtott, az emelőszerkezetet és magát az emelőtargoncát is működtető elektromotoros motorral rendelkezik. Az emelőszerkezet vezérlőberendezései a kezelőálláson találhatók. Önálló közúti közlekedésre alkalmatlan. Az emelőszerkezet maximális (emelési) magassága 2,5 m és legfeljebb 1200 kg tömeg emelésére alkalmas. Ld. a B ábrát | 84271010 | A besorolást a Kombinált Nómenklatúra értelmezésének 1. és 6. általános szabályában foglalt rendelkezések, és a 8427, 842710 és a 84271010 KN-kód indokolja. Az önjáró járművet áruszállításra, valamint áru és személyek felemelésére tervezték. |

5.Hidraulikus emelőszerkezettel és szerelőkosárral ellátott jármű.A járművet egy – az emelőszerkezetet és a járművet is működtető elektromotorral ellátott – lapos felépítmény alkotja. Az emelőszerkezet vezérlőberendezései a szerelőkosáron találhatók. A jármű 4 nagy kerékkel rendelkezik (12,5 x 16″). A jármű maximum 25 %-os emelkedő leküzdésére képes, maximális sebessége 4,3 km/h. Vontató jármű nélküli, önálló közúti közlekedésre alkalmatlan. Az emelőszerkezet a járműre fixen rögzített. A vízszintes és függőleges mozgást forgatható, teleszkópos darukar biztosítja. 0,66 x 1,50 m méretű szerelőkosárral, valamint biztonsági korláttal rendelkezik. Az emelőszerkezet maximális (emelési) magassága 15,5 m, és legfeljebb 227 kg tömeg emelésére alkalmas. Ld. a C ábrát | 84289098 | A besorolást a Kombinált Nómenklatúra értelmezésének 1. és 6. általános szabályában foglalt rendelkezések, és a 8428, 842890 és a 84289098 KN-kód indokolja. Az önjáró jármű áruszállításra alkalmatlan, kizárólag áru és személyek felemelésére használható. |

6.4 kerékkel és szerelőkosárral ellátott hidraulikus emelőszerkezet.Az emelőszerkezet motorja kizárólag az emelőkart működteti. A teleszkópos emelőkar vezérlőberendezései a szerelőkosáron találhatók. Az emelőszerkezetet 4 db, behúzható kitámasztóval látták el, amelyek a földön támaszkodva stabilizálják a használatban lévő emelőszerkezetet. Nem rendelkezik a szerkezet mozgatásához szükséges motorral. Közúti közlekedésre alkalmatlan. A hidraulikus emelőszerkezetet egy függőlegesen mozgó teleszkópos kar alkotja. 0,66 x 0,66 m-es szerelőkosárral és biztonsági korláttal rendelkezik. Az emelőszerkezet maximális (emelési) magassága 12,8 m és legfeljebb 160 kg tömeg emelésére alkalmas. Ld. a D ábrát | 84289098 | A besorolást a Kombinált Nómenklatúra értelmezésének 1. és 6. általános szabályában foglalt rendelkezések, és a 8428, 842890 és a 84289098 KN-kód indokolja. A szerkezet nem önjáró, és áruszállításra alkalmatlan, kizárólag áru és személyek felemelésére használható. |

+++++ TIFF +++++

--------------------------------------------------